paragraph_text: Teorija framinga jedna je od teorija masovnih komunikacija u čijoj je osnovi upotreba okvira (eng. frame) kao načina uređivanja informacija kojima smo okruženi. Entman<ref>Entman, Robert: Framing: Towards Clarification of Fractured Paradigm, Journal of Communication 43 (4), 1993. http://sotomo-ve.geo.uzh.ch/sotomo/pps/lit/entman_93.pdf  tvrdi da ljudi u komunikaciji koriste interpretacijske okvire, tj. odabiru dijelove informacije i čine ih značajnijima u odnosu na ostatak. U medijskoj komunikaciji, okvire koriste novinari kao komunikatori i publika koja je primatelj informacije.